ZAPISNIK
37. sjednice Vijeća Mjesnog odbora Čučerje, održane 27. lipnja 2024.
u prostorijama objekta DVD Čučerje, s početkom u 18,00 sati


NAZOČNI ČLANOVI VIJEĆA: Nikolina Šturlić, Stjepan Pintur, Alen Šušković, Kristijan Marković i Leona Šafran.


Predsjedava: Stjepan Pintur, predsjednik Vijeća.
Zapisnik vodi: Alen Šušković, potpredsjednik Vijeća.

Predsjednik konstatira da su nazočni svi članovi Vijeća te Vijeće može pravovaljano odlučivati.
Predsjednik otvara 37. sjednicu Vijeća Mjesnog odbora Čučerje.

Vijeće bez rasprave, jednoglasno, prihvaća tekst zapisnika sa 36. sjednice održane 24. svibnja 2024. 

Predsjednik predlaže dopunu dnevnog reda:
1. Zahtjev Višnje Šušković za popravkom ograde kod vodovodne komore.

Na prijedlog predsjednika, Vijeće jednoglasno utvrđuje


DNEVNI RED:

1. [bookmark: _Hlk81135328][bookmark: _Hlk82615456][bookmark: _Hlk170977638]Zahtjev Martine Gečević za sanacijom ulice Keleminci i postavljanjem prometne signalizacije – donošenje zaključka;
2. [bookmark: _Hlk170978683]Prijedlog za postavljanjem javne rasvjete na atletskoj stazi – donošenje zaključka;
3. [bookmark: _Hlk170979152][bookmark: _Hlk170979133]Prijedlog za gradnju odvodnje u ulici Mali Sruki – donošenje zaključka;
4. [bookmark: _Hlk170979378]Zahtjev Višnje Šušković za popravkom ograde kod vodovodne komore – donošenje zaključka;
5. Pitanja, prijedlozi i obavijesti


Ad 1. Zahtjev Martine Gečević za sanacijom ulice Keleminci i postavljanjem prometne signalizacije

[bookmark: _Hlk166658079]Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za sanacijom ulice Keleminci i postavljanjem prometne signalizacije

I. Razmotren je zahtjev stranke za sanacijom ulice Keleminci i postavljanjem prometne signalizacije.
II. Na temelju pregleda i dostavljene dokumentacije, Vijeće predlaže da se sanira ulica Keleminci (udarne rupe) preko programa održavanja na dijelu gdje je kolnik jako oštećen. 
III. Vijeće predlaže da Sektor za promet pregleda i po potrebi regulira prometnu signalizaciju u ulici Keleminci.
IV. Peron autobusnog stajališta, nadstrešnica na autobusnom stajalištu,  pješački prijelaz (uzdignuta ploha s pješačkim prijelazom) i nogostup u fazi su izrade projekta nakon očevida na samom terenu.


Ad 2. Prijedlog za postavljanjem javne rasvjete na atletskoj stazi

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za postavljanjem javne rasvjete na atletskoj stazi

I. Vijeće predlaže da Gradski ured za mjesnu samoupravu, promet, civilnu zaštitu i sigurnost dostavi Odsjeku za građenje javne rasvjete ishođenu projektnu dokumentaciju, za koju su bila osigurana sredstva putem Plana komunalnih aktivnosti Gradske četvrti Gornja Dubrava u 2019. godini, kako bi se stvorili uvjeti za gradnju javne rasvjete. U prilogu se nalazi dopis Odsjeka za javnu rasvjetu. 
Napominjemo da se radilo o preuređenju starog igrališta sagrađenog 1982. godine, a nije se radilo o izgradnji novog. 


Ad 3. Prijedlog za gradnju odvodnje u ulici Mali Sruki

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za gradnju odvodnje u ulici Mali Sruki

I. Predlaže se nastavak gradnje odvodnje u ulici Mali Sruki do posljednje kuće, odnosno do kbr. 15 jer su riješeni imovinsko-pravni odnosi. Dužina nastavka gradnje odvodnje je 50 metara.


Ad 4. Zahtjev Višnje Šušković za popravkom ograde kod vodovodne komore

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za popravkom ograde kod vodovodne komore

I. Razmotren je zahtjev građana za popravkom ograde kod vodovodne komore.
II. Vijeće predlaže da se obavijesti Vodoopskrba i odvodnja d.o.o. da napravi sanaciju ograde oko vodovodne komore u ulici Trstenik kod kbr. 81 jer je postojeća dotrajala i ugrožava vlasnika parcele do komore. 

[bookmark: _GoBack]
Ad 5. Pitanja, prijedlozi i obavijesti
 
Predsjednik je obavijestio o događanjima između dviju sjednica.

Sjednica je završila u 19,30 sati.

KLASA: 024-08/24-003/1360
URBROJ: 251-13-11-5/007-24-2
Zagreb, 27. lipnja 2024.

Zapisnik sastavio: Alen Šušković

Zapisnik tehnički i administrativno
obradila: Jadranka Marković
						                                              Predsjednik
									Vijeća Mjesnog odbora  
									            Čučerje

        Stjepan Pintur
